
Врз основа на член 2 став 1 алинеа 21 од Деловникот за работа на Советот за развој на Источен плански регион бр.02-206/1 од 29.06.2021 година, а во врска со член 43 став 2 од Законот за рамномерен регионален развој („Службен весник на Република Северна Македонија“ бр.24/21 и 174/21), Советот за развој на Источен плански регион на седницата одржана на ден 14.04.2022 година, ја донесе следната:
Одлука 
За утврдување на Листа на приоритетни концепт решенија

член 1
Од концептните решенија презентирани од надворешен експерт пред Советот за развој на Источен плански регион, како дел од процесот на спроведување на регионални форуми за утврдување на Предлог – листа на проекти за развој на планските региони, за финансирање од Програмата за рамномерен регионален развој за 2022 година со индикативно планирани средства за 2023 година, се утврдува следната Листа на приоритетни концепт решенија: 
· Создавање на услови за развој на културен туризам - Реконструкција на Дом на култура Тошо Арсов – Виница,

· Канали за наводнување, одводнување и каскади на Зрновска река,

· Уредување на рекреативен центар во туристичка населба „Равна Река “ – II фаза,

·  Уредување на СРТЦ Пониква,

· Заштита на животната средина преку изградба фекална канализација во с. Соколарци II фаза, и

· Електрично осветлување на археолошки локалитет „Баргала“ – општина Карбинци и Подобрување на културно-туристичката инфраструктура во ИПР.

Член 2

Оваа Одлука влегува во сила со денот на нејзиното донесување.
	Совет за развој на Источен плански регион

